Klokken 14:30 samledes omkring 200 lærere fra Frederikshavn Kommunes skoler foran rådhuset. Flere af de fremmødte frygter, at folkeskolen i fremtiden bliver forringet. - Det er de svageste børn, som bliver hårdest ramt med udsigt til flere i klassen og med kun to minutter til hver elev. Det er rystende, hvis rygterne taler sandt, at specialklasserne skal nedlægges og indgå i de almindelige klasser, sagde lærer på Bangsbostrand Skole, Birthe Wagner, til TV2/Nord ved dagens demonstration. Se TV2/Nords reportage fra demonstrationen klokken 19:30.

Referat:
Utilfredse lærere troppede torsdag eftermiddag op på Rådhuspladsen i Frederikshavn i protest mod varslede besparelser.